
  
16 DR 30.10.2019 

 

 

Walau bagaimanapun, kerajaan telah pun menerima banyak aduan dan pandangan 
berkenaan penyalahgunaan media sosial serta cadangan-cadangan untuk mengatasi 
masalah-masalah ini. Kerajaan berpendapat bahawa kebebasan untuk membincangkan 
perkara-perkara atau berita secara terbuka dan telus di media sosial perlu dikekalkan.  Akan 
tetapi ia harus dibuat dengan cara yang berhemah dan tidak mencetuskan sebarang masalah 
sosial ataupun menjejaskan keselamatan negara.   

Usaha ini bukan bertujuan untuk menyekat kebebasan bersuara tetapi lebih untuk 
mengekalkan kesopanan dan mengelakkan pandangan berbaur hasutan serta sensitiviti 
yang boleh memberikan kesan terhadap keselamatan negara.   

Peruntukan undang-undang yang sedia ada seperti Kanun Keseksaan [Akta 574] 
dan Akta Komunikasi dan Multimedia 1998 [Akta 558] adalah antara instrumen perundangan 
yang diguna pakai di dalam mengawal perekaan, penerbitan dan pengeluaran kandungan 
atau berita tidak benar.  Di samping itu, tindakan turut disusuli oleh pihak PDRM atau SKMM 
berasaskan kepada aduan yang diterima daripada masyarakat awam serta daripada pihak 
yang berkenaan.   

■1100 

Secara khusus di bawah seksyen 233 Akta Komunikasi dan Multimedia 1998, pihak 
yang menggunakan kemudahan atau perkhidmatan rangkaian seperti internet, media sosial 
secara tidak wajar bagi maksud untuk menyebarkan kandungan palsu, jika disabit dengan 
kesalahan, boleh didenda tidak melebihi RM50,000 atau dipenjarakan selama tempoh tidak 
melebihi satu tahun atau kedua-duanya sekali.   

Namun, langkah pengemaskinian serta penambahbaikan terhadap peruntukan yang 
sedia ada akan dijalankan secara berterusan bagi memastikan peruntukan undang-undang 
terbabit terus kekal relevan selaras dengan peredaran masa.   

Satu jawatankuasa penguatkuasaan secara bersepadu yang dikenali sebagai 
Jawatankuasa Jenayah Siber di antara PDRM dan MCMC telah ditubuhkan bagi menerajui 
gerak kerja dan tindakan yang lebih strategik dan tersusun.  Ini termasuklah bagi perkara 
melibatkan isu kesalahan jenayah siber termasuklah berkaitan dengan penyebaran 
kandungan maklumat berita atau laporan tidak benar ataupun palsu. Kerjasama atau 
kolaborasi di antara kedua-dua pihak PDRM dan MCMC khususnya dalam perkongsian 
maklumat dan kepakaran adalah bertepatan bagi melancarkan gerak kerja dan 
penguatkuasaan untuk menangani isu penyalahgunaan media sosial dengan lebih efektif.  
Sekian.   

Puan Hajah Natrah Ismail [Sekijang]: Yang Berhormat Menteri Komunikasi dan 
Multimedia pernah mengatakan bahawa pihak kerajaan bercadang untuk menubuhkan 
Jawatankuasa Pilihan Khas yang akan memberikan tumpuan kepada penularan berita tidak 
benar pada sesi dialog bulan lepas yang bertajuk, “Menuju Kebebasan Media dan Memerangi 
Berita Palsu”.   

Soalan saya, bagaimanakah pihak kerajaan melihat dengan mewujudkan 
jawatankuasa khas ini mampu untuk memberikan ruang dalam keterbukaan media dan ia 
tidak menindas kebebasan untuk rakyat bersuara? Terima kasih.     

Tuan Eddin Syazlee bin Shith:  Terima kasih, Tuan Yang di-Pertua.  Terima kasih 
Yang Berhormat Sekijang di atas soalan tambahan tadi.   

Pihak kementerian, memang betul seperti yang disebutkan oleh Yang Berhormat 
Sekijang, sedang mencadangkan untuk penubuhan jawatankuasa dengan mengambil kira 
pendapat pelbagai pihak berkepentingan dan para pemegang taruh.  Ini, seperti yang kita 
sedia maklum, merupakan satu cadangan untuk menubuhkan Jawatankuasa Pilihan Khas.   

Walau bagaimanapun, penubuhan jawatankuasa ini adalah lebih spesifik, Yang 
Berhormat, kerana jawatankuasa ini akan berperanan secara khusus untuk menangani 
perkara-perkara yang berkaitan berita tidak benar ataupun dari segi tertib pengeluaran berita-
berita palsu yang boleh mengancam kestabilan politik negara.   



Walau bagaimanapun, kerajaan telah pun menerima banyak aduan dan pandangan berkenaan penyalahgunaan media sosial serta cadangan-cadangan untuk mengatasi masalah-masalah ini. Kerajaan berpendapat bahawa kebebasan untuk membincangkan perkara-perkara atau berita secara terbuka dan telus di media sosial perlu dikekalkan. Akan tetapi ia harus dibuat dengan cara yang berhemah dan tidak mencetuskan sebarang masalah sosial ataupun menjejaskan keselamatan negara. Usaha ini bukan bertujuan untuk menyekat kebebasan bersuara tetapi lebih untuk mengekalkan kesopanan dan mengelakkan pandangan berbaur hasutan serta sensitiviti yang boleh memberikan kesan terhadap keselamatan negara. Peruntukan undang-undang yang sedia ada seperti Kanun Keseksaan [Akta 574] dan Akta Komunikasi dan Multimedia 1998 [Akta 558] adalah antara instrumen perundangan yang diguna pakai di dalam mengawal perekaan, penerbitan dan pengeluaran kandungan atau berita tidak benar. Di samping itu, tindakan turut disusuli oleh pihak PDRM atau SKMM berasaskan kepada aduan yang diterima daripada masyarakat awam serta daripada pihak yang berkenaan. #1100. Secara khusus di bawah seksyen 233 Akta Komunikasi dan Multimedia 1998, pihak yang menggunakan kemudahan atau perkhidmatan rangkaian seperti internet, media sosial secara tidak wajar bagi maksud untuk menyebarkan kandungan palsu, jika disabit dengan kesalahan, boleh didenda tidak melebihi RM50,000 atau dipenjarakan selama tempoh tidak melebihi satu tahun atau kedua-duanya sekali. Namun, langkah pengemaskinian serta penambahbaikan terhadap peruntukan yang sedia ada akan dijalankan secara berterusan bagi memastikan peruntukan undang-undang terbabit terus kekal relevan selaras dengan peredaran masa. Satu jawatankuasa penguatkuasaan secara bersepadu yang dikenali sebagai Jawatankuasa Jenayah Siber di antara PDRM dan MCMC telah ditubuhkan bagi menerajui gerak kerja dan tindakan yang lebih strategik dan tersusun. Ini termasuklah bagi perkara melibatkan isu kesalahan jenayah siber termasuklah berkaitan dengan penyebaran kandungan maklumat berita atau laporan tidak benar ataupun palsu. Kerjasama atau kolaborasi di antara kedua-dua pihak PDRM dan MCMC khususnya dalam perkongsian maklumat dan kepakaran adalah bertepatan bagi melancarkan gerak kerja dan penguatkuasaan untuk menangani isu penyalahgunaan media sosial dengan lebih efektif. Sekian. Puan Hajah Natrah Ismail [Sekijang]: Yang Berhormat Menteri Komunikasi dan Multimedia pernah mengatakan bahawa pihak kerajaan bercadang untuk menubuhkan Jawatankuasa Pilihan Khas yang akan memberikan tumpuan kepada penularan berita tidak benar pada sesi dialog bulan lepas yang bertajuk, "Menuju Kebebasan Media dan Memerangi Berita Palsu". Soalan saya, bagaimanakah pihak kerajaan melihat dengan mewujudkan jawatankuasa khas ini mampu untuk memberikan ruang dalam keterbukaan media dan ia tidak menindas kebebasan untuk rakyat bersuara? Terima kasih. Tuan Eddin Syazlee bin Shith: Terima kasih, Tuan Yang di-Pertua. Terima kasih Yang Berhormat Sekijang di atas soalan tambahan tadi. Pihak kementerian, memang betul seperti yang disebutkan oleh Yang Berhormat Sekijang, sedang mencadangkan untuk penubuhan jawatankuasa dengan mengambil kira pendapat pelbagai pihak berkepentingan dan para pemegang taruh. Ini, seperti yang kita sedia maklum, merupakan satu cadangan untuk menubuhkan Jawatankuasa Pilihan Khas. Walau bagaimanapun, penubuhan jawatankuasa ini adalah lebih spesifik, Yang Berhormat, kerana jawatankuasa ini akan berperanan secara khusus untuk menangani perkara-perkara yang berkaitan berita tidak benar ataupun dari segi tertib pengeluaran berita- berita palsu yang boleh mengancam kestabilan politik negara.